ย่อยข่าวกองทุน
กองอสังหาฯ ทรัพย์ศรีไทยเคาะ 23 พ.ค.
19 ส.ค. 2554

กองอสังหาฯ ทรัพย์ศรีไทยเคาะ 23 พ.ค.
รายงานข่าวจากตลาดหลักทรัพย์แห่งประเทศไทย (ตลท.) แจ้งว่า ตลท.รับกองทุนรวมอสังหาริมทรัพย์ ทรัพย์ศรีไทย เข้าซื้อขายในตลาดหลักทรัพย์ตั้งแต่วันที่ 25 พ.ค. 2554 จำนวน 67.50 ล้านหน่วย ราคาที่ตราไว้หน่วยละ 10 บาท โดยจะซื้อขายในหมวดอุตสาหกรรมกองทุนรวมอสังหาริมทรัพย์ ใช้ชื่อย่อในการซื้อขาย SSTPF โดยมีบริษัทหลักทรัพย์จัดการกองทุนซีไอเอ็มบีพรินซิเพิล บริหารจัดการกองทุน
กองทุนลงทุนซื้อกรรมสิทธิ์ (Freehold) ในอาคารคลังเอกสาร 9 หลัง เพื่อนำไปให้เช่า โดยอาคารตั้งอยู่ที่ซอยสุขสวัสดิ์ 76 จ.สมุทรปราการ
บลจ.ซีไอเอ็มบีแจกไอโฟน 3 เครื่อง
บลจ.ซีไอเอ็มบีพรินซิเพิล แจ้งว่า บริษัทจะให้สิทธิผู้ถือหน่วยลงทุนที่กรอกแบบสอบถามกำหนดระดับความเสี่ยงในการลงทุนที่เหมาะสมของผู้ลงทุนกลับมายังบริษัทภายในวันที่ 15 มิ.ย. 2554 มีสิทธิลุ้นรับ iPhone 4 จำนวน 3 เครื่อง มูลค่าเครื่องละ 2.5 หมื่นบาท
ทั้งนี้ บริษัทจะนำข้อมูลดังกล่าวมาใช้ประกอบการนำเสนอคำแนะนำที่ถูกต้องและเหมาะสมตรงตามวัตถุประสงค์